🔸چوار زیندانیی سیاسیی کورد و لە دەستبەسەرکراوانی سەرهەڵدانی «ژن، ژیان، ئازادی» لە بۆکان بە ناوەکانی ڕزگار بەیگزادەی بابامیری، عەلی (سۆران) قاسمی، پژمان سوڵتانی و کاوە ساڵحی، سەرباری تێپەڕینی زیاتر لە ٤٠ مانگ هێشتا لە دۆخی هەڵپەسێردراودا لە زیندانی ناوەندیی ورمێ ڕاگیراون. ئەگەرچی سزای لەسێدارەدانی ئەم زیندانییە سیاسیانە لە گەڵاڕێزانی ١٤٠٤دا (نۆڤامبەری ٢٠٢٥) لە لایەن لقی ٣٩ی دیوانی باڵای ئێرانەوە هەڵوەشایەوە، بەڵام دۆسیەکە دوای چەندین مانگ ڕادەستی دادسەرای گشتی و شۆڕشی بۆکان کرا و تا ئێستە لێکۆڵینەوەی بۆ نەکراوە.🔸بەپێی زانیارییەکانی تۆڕی مافەکانی مرۆڤی کوردستان، ئەم چوار زیندانییە سیاسییە لە مانگەکانی ڕابردوودا چەندین جار داوای گوازرانەوە بۆ زیندانی بۆکانیان کردووە، بەڵام بەرپرسانی زیندان و دەزگای دادوەری تا ئێستە هیچ ئاوڕێکیان لە داواکارییەکانیان نەداوەتەوە.🔗 https://kurdistanhumanrights.org/ku/news-ku/prisoners-ku/2026/08/25/p49677@KurdistanHRN